Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Jeruusalemma esikaitseametnik: Iisrael saab kätte igaühe,
kes üritab kurja selle elanike või sõdurite vastu.
ÜRO Julgeolekunõukogu hääletas ajutise rahuvalveväe mandaadi
pikendamise poolt Liibanonis.
Pentagon kinnitab otsustavust kaitsta oma vägesid Süürias,
kus sageneb vägivald.
Jeruusalemm tabab igaühe, kes üritab kurja
Iisraeli elanike või sõdurite vastu.
Kuna ilmselt on sagenenud terroriaktid iisraellaste vastu,
hindas kaitseminister Yoav Gallant julgeolekuolukorda,
et valmistada Iisraeli kaitseaparaati kohaseks vastuseks.
Hindasin äsja olukorda koos peastaabiülema, Julgeolekuameti juhi
ja Kaitseväe juhtkonnaga.
Iisraeli riiki tabavad terrorirünnakud
elanike vastu, eriti kiirteedel,
või kaitseväelaste vastu,
kes kaitsevad elanikke kiirteedel ja asulates.
Nendin sügava kahetsusega, et hind on väga kõrge,
nii täna kui viimastel nädalatel.
Tabame iga terroristi ja õiendame temaga arved.
Kes püüab Iisraelile teha kahju ise või teiste kätega,
lõpetab elu üsna pea kas kalmistul või vangikongis,
nagu oleme siiani toiminud.
Oskame kaitsta oma elanikke
ja väljume võitjana ka sellest kampaaniast.
Lisaks mitmele operatiivmeetmele
käskis Kaitseministeerium Kaitseväel lammutada terroristi elamu,
kes rammis eile surmavalt rahvast Maccabim'i piiripunkti juures,
kus üks kaitseväelane hukkus ja kolm said eri raskusega vigastusi.
Seetõttu sisenes Kaitseväe Efraimi brigaad
terroristi külla ja kaardistas tema maja lammutamiseks.
Eile hommikul saabus terrorist ühest külast Ramallah’st läänes
ja sooritas terrorirünnaku Maccabim’i ristmiku alal.
Rünnakus sai üks sõdur surma ja kolm sai viga,
sh üks eluohtlikult.
Umbes tund pärast rünnakut sisenesime terroristi külla
ja hakkasime kaardistama maja,
ja äsja naasime selle ülesande täitmiseks.
See on moraalne ja oluline ülesanne,
mis viib asja lõpule ja, loodan, vähendab sedalaadi terroritegusid.
Kaitseväe operatsioon terroristi elamu kaardistamiseks lammutamise eel
langes kokku öise terroritõrjega Läänekaldal Judea ja Samaaria aladel.
Kaitseväe, Julgeolekuameti ja piiripolitsei eriüksused
tegutsesid rohkem kui kümnes palestiinlaste linnas ja külas
ja neil õnnestus vahistada üheksa terrorismis kahtlustatavat.
Palestiina linnas Aqabah tungisid Iisraeli eriüksuslased majja,
kus peitsid end kaks tagaotsitavat kahtlusalust.
Selle reidi käigus teatati raevukast tulevahetusest
Iisraeli sõdurite ja palestiina võitlejate vahel.
Iisraeli väes vigasaanuist teateid ei tulnud,
ent palestiinlastest olevat vähemalt üks püssimees hukkunud.
Nüüd hoopis ÜRO peakorterisse New York’is,
kus Julgeolekunõukogu hääletas kauase rahuvalvemissiooni
pikendamist Liibanonis veel üheks aastaks
pärast seda, kui Prantsusmaa, USA ja Emiraadid olid leidnud kompromissi
ÜRO vägede liikumisvabaduse sõnastuse üle.
ÜRO ajutine rahuvalvevägi Liibanonis (UNIFIL), mis asutati 1978. a.,
patrullib Lõuna-Liibanonis Iisraeli piiril.
Rahuvalveväe mandaati pikendatakse igal aastal,
ning selle praegused volitused pidid lõppema eile.
Suured pingutused UNIFILi mandaadi pikendamiseks
osutusid raskemaks kui alguses eeldatud.
Prantsusmaa toetas kindlalt Liibanoni valitsuse nõuet,
et UNIFIL kooskõlastaks Beirut’iga iga oma käigu.
Seevastu USA, ÜK ja ÜAE olid Liibanoni nõudmisele kindlalt vastu,
kuna Hezbollah, mis teadaolevalt on imbunud Liibanoni sõjaväkke,
saaks oma esindajate kaudu juba ette teada rahuvalveväe kontrollkäikudest.
Nii lükkus kolmapäevale kavandatud hääletus edasi,
kuna eriti Prantsusmaa, USA ja AÜE
vaidlesid UNIFILi liikumisvabaduse sõnastuse üle.
Viimaks leiti kompromiss, milles Prantsusmaa tõttu
jäid resolutsiooni sõnad,
et rahuvalvajad peaksid teavitama oma käikudest Liibanoni valitsust,
USA ja AÜE tõttu aga ennistati
Julgeolekunõukogu mullune klausel - mille Prantsusmaa tahtis kõrvaldada -
et kõik pooled peavad lubama
UNIFILi rahuvalvajate ’teatatud ja teatamata patrulle’.
Hääletuse tulemused on järgmised: 13 häält poolt, kaks jätsid hääletamata.
Eelnõu on vastu võetud kui resolutsioon 2695 (2023).
Nii USA kui Emiraatide saadik ÜROs
rõhutasid oma ammuseid muresid
UNIFILi liikumisvabaduse üle,
kuna see tegutseb peamiselt Lõuna-Liibanonis,
kus Hezbollah valmistub aktiivselt sõjaks Iisraeliga,
püüdes samas igati vältida rahvusvahelist järelevalvet.
UNIFILi personal peab saama täita kohustusi olenemata piiranguist.
Ja meil on olnud ammu muresid, et teatud tegelased takistavad
missiooni liikumisvabadust.
On oluline, et täna vastuvõetud resolutsioonis kasutatakse sõnu,
mis kinnitavad rahuvalvajate täit liikumisvabadust ja nende võimet
teostada ette teatatud ja teatamata patrulle.
Ja rahuvalvajatel on ikka raske
liikuda vabalt ja pääseda teda huvitavaisse paikadesse,
nagu teatas ÜRO peasekretär.
Nii püüdsime parandada teksti, et paremini käsitleda neid raskusi
ja toetada UNIFILi püüdeid hoida rahu ja stabiilsust
Lõuna-Liibanonis ja kogu regioonis.
Seepärast tervitame teksti lisatud selgeid sõnu
UNIFILi sõltumatuse kohta.
Tekst kutsub Liibanoni valitsust üles
toetama UNIFILi kiiret ja täielikku ligipääsu
UNIFILi taotletud kohtadesse, sh ’kõigisse huvipakkuvaisse paikadesse’.
Rõhutame, et Liibanoni valitsus peab täitma oma kohustused
UNIFILi liikumisvabaduse osas, mille ta on mitu korda jätnud tegemata.
Lisaks Prantsusmaale, mis märkis ära oma nördimuse kompromissi üle,
väljendasid Hiina ja Venemaa, mis mõlemad ei hääletanud,
oma ilmset pettumust.
Kuna hääletusele pandud eelnõu ei lahenda kõiki muresid,
mis on sellel riigil ja Julgeolekunõukogu liikmeil,
ei pooldanud nõukogu UNIFILi mandaadi pikendamist ühehäälselt.
Hiinal on selle pärast kahju.
Selle riigi suveräänsus ja territoriaalne terviklikkus
on rahuvalveoperatsioonide põhieeldus,
ja selle riigi nõusolek on rahuvalveoperatsioonide juhtmõte.
Liibanoni ÜRO saadiku asetäitja
laitis samuti otsust piirata UNIFILi liikumisvabadust,
väites, et selle seisukoha aluseks on oma suveräänsuse säilitamine.
Kahjuks see tekst, õnnetuseks ja kahjuks,
ei mahutanud kõiki meie muresid, kogu pilti.
Paraku ei võetud selles arvesse kohapealse olukorra
spetsiifikat, erilist iseloomu.
Ja kui räägin spetsiifikast,
ei mõtle ma teatud rühmitusi või üksikisikuid Liibanonis,
kes seda resolutsiooni taunivad ega tunnusta,
ehkki teised tunnustavad.
See spetsiifika tähendab ’suveräänsust’.
Liibanonis võõrustas riigi tegelik suverään,
Hezbollah peasekretär Hassan Nasrallah,
täna Iraani esidiplomaati Hossein Amir-Abdollahian’i
Beirut’is avaldamata punkris.
Kohtumise sisu kohe ei avaldatud,
ent võib arvata, et Liibanoni riiklikke huve küll ei käsitletud.
Iraani esidiplomaat reisis Beirut’isse pärast 2-päevast visiiti Damaskusesse,
kus ta väitis, et Islamivabariik ei jäta vastamata
Iisraeli korduvaile rünnakuile Süürias.
Pressikonverentsil Süüria pealinnas soovitas minister Abdollahian veel
USA valitsusel ja sõjaväel lahkuda Lähis-Idast laiemalt,
ilma täpsustusi esitamata.
Viimastel nädalatel on teatatud Iraani-toetatud tegelaste
sagenenud rünnakuist USA-juhitud operatsiooni Inherent Resolve
kohalike partnerite vastu Kirde-Süürias.
Ent Pentagon’i pressisekretär brigaadikindral Pat Ryder toonitas,
et Washington usub endiselt USA-juhitud koalitsiooni võimekusse
hoida pearõhk Islamiriigi hävitamisel.
Iga kord, kui segatakse ISISe hävitamise missiooni,
tekitab see muidugi raskusi,
kuid veelkord, arvan, et praegu oleme kindlad, et suudame jätkata tööd -
rahvusvaheline koalitsioon keskendub ikka ISISe hävitamise missioonile.
Kindlasti on see ohtlik maailmaosa,
see on olnud ohtlik maailmaosa väga pikka aega, ent veekord,
keskendume ikka käimasolevale missioonile.
USA vägesid rünnatakse; kas ministeerium vastab?
Ma ei hakka oletama, ütlen vaid, et, nagu ikka,
jätame endale õiguse end kaitsta ning võtame kohaseid meetmeid
oma vägede turvamiseks ja kaitsmiseks.
Tänan vaatamast TV7 Iisraeli Uudiseid!
Osutaksin, et TV7 Iisraeli stuudio töö põhineb annetustel.
Kui meie saated on teile õnnistuseks
ja te soovite toetada TV7 Iisraeli stuudio saadete jätkumist,
võite teha annetuse.
Saate seda teha meie võrgulehelt www.tv7israelnews.com.
Paluge ikka ka meie tagakiusatud vendade-õdede eest üle maailma,
samuti rahu Jeruusalemmale ja päästet Iisraelile.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle esmaspäeval samal ajal.
Tõlge: Sulev Kivastik